2. D Wikipedia isch nit fir Theoriifindig do, sundere fir d Darstellig vu Theorie. In Artikel solle keini neje Theorie, Modäll, Konzäpt oder Methode ufgstellt wäre un au keini neje Begriff etabliert. Au Uusage, wu nit iberpriefbar sin, sin nit gwinscht. Ziil vu dr Wikipedia as Enzyklopedii isch d Zämmestellig vu bekanntem Wisse. Bi Theme us dr Alemannische Region, wu s kei vereffentligt Wisse driber git, cha vu dem Grundsatz abgwiche wäre. Bi sonige Artikel cha Wisse, wu nume lokal tradiert wird, yyfliesse un in änge Gränze au eigeni Forschige.